section_heading: Važnija svjedočenja
paragraph_text: Dana 4. travnja 1990. godine u 22:00 očevici su vidjeli trokutastu letjelicu iznad grada Petit-Rechain, dok je 22. travnja primljeno sedam prijava viđenja trokuta i jedno viđenje dvojice radnika iz Baseclesa, jugozapadno od Bruxellesa, koji su prijavili da su vidjeli letjelicu trapezoidna oblika s dva ogromna reflektora. Drugo neobično viđenje dogodilo se 15. ožujka 1991. godine u Auderghemu u blizini Bruxellesa, kada je jedan inženjer elektronike tokom noći ugledao veliku pravokutnu letjelicu na maloj visini s nepravilnim strukturama s donje strane koja je sporo letjela bez ikakvog osvjetljenja.